
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 57
                                                                26 martie 2026
privind modificarea unor contracte de concesiune și a unui contract de închiriere ca urmare a reorganizării societății BRICKSTON CONSTRUCTION SOLUTIONS S.A. și a preluării raporturilor juridice de către LEIER ROM S.R.L.

Consiliul Local al Municipiului Sighişoara, întrunit în ședință ordinară,



Luând act de proiectul de hotărâre, înregistrat cu nr. 10.135/09.03.2026 şi la Consiliul Local Sighișoara cu nr. 12.001/19.03.2026, de referatul de aprobare, înregistrat cu nr. 10.136/09.03.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere notificarea transmisă de societatea LEIER ROM S.R.L., înregistrată la Municipiul Sighișoara cu nr. 8.647/27.02.2026, prin care se aduce la cunoștință fuziunea prin absorbție a societății BRICKSTON CONSTRUCTION SOLUTIONS S.A. de către societatea absorbantă LEIER ROM S.R.L., radierea societății BRICKSTON CONSTRUCTION SOLUTIONS S.A. și faptul că operațiunile societății absorbite BRICKSTON CONSTRUCTION SOLUTIONS S.A. vor continua în aceleași condiții, punctele de contact operaționale rămânând valabile, toate drepturile și obligațiile revenind societății absorbantă LEIER ROM S.R.L., ca atare și patrimoniul și raporturile juridice fiind preluate de societatea LEIER ROM S.R.L, potrivit documentelor justificative depuse;
Având în vedere certificatul de radiere emis de Oficiul Național al Registrului Comerțului privind radierea societății BRICKSTON CONSTRUCTION SOLUTIONS S.A., precum și documentele din care rezultă preluarea activității, a drepturilor și obligațiilor de către societatea LEIER ROM S.R.L.;
Având în vedere contractul de concesiune nr. 76/8578/05.12.2001, având ca obiect terenul situat în municipiul Sighișoara, str. Viilor nr. 123, în suprafață inițială de 19.383 mp., apoi micșorată la 18.758 mp., înscris în C.F. nr. 7084, încheiat inițial între Municipiul Sighișoara și S.C. Siceram S.A., modificat și completat prin actul adițional nr. 1/01.11.2005, actul adițional nr. 1/27.11.2007 (în mod corect nr. 2/27.11.2007), precum și prin actul adițional nr. 3/13.01.2021, prin care au fost actualizate datele concesionarului, respectiv concesionarul fiind societatea BRICKSTON CONSTRUCTION SOLUTIONS S.A., act adițional aprobat prin Hotărârea Consiliului Local Sighișoara nr. 3/12.01.2021 privind modificarea unor contracte de concesiune;
Având în vedere contractul de concesiune nr. 8/9081/01.09.2018, având ca obiect terenul situat în municipiul Sighișoara, str. Viilor f.nr., în suprafață de 5.565 mp., înscris în C.F. nr. 58077, încheiat inițial între Municipiul Sighișoara și Siceram S.A., ulterior modificat prin actul adițional nr. 1/13.01.2021, prin care au fost actualizate datele concesionarului, respectiv concesionarul fiind societatea BRICKSTON CONSTRUCTION SOLUTIONS S.A., act adițional aprobat prin Hotărârea Consiliului Local Sighișoara nr. 3/12.01.2021 privind modificarea unor contracte de concesiune;
Având în vedere contractul de concesiune nr. 4/2751/26.02.2021, având ca obiect terenul situat în municipiul Sighișoara, str. Viilor f.nr., în suprafață de 633 mp., înscris în C.F. nr. 59435, încheiat între Municipiul Sighișoara și societatea BRICKSTON CONSTRUCTION SOLUTIONS S.A.;
Având în vedere contractul de închiriere nr. 42/30.05.2025, încheiat între Municipiul Sighișoara și societatea BRICKSTON CONSTRUCTION SOLUTIONS S.A., având ca obiect terenul situat în municipiul Sighișoara, str. Viilor f.nr., în suprafață de 60.612 mp., înscris în C.F. nr. 57946;
Având în vedere fișele mijloacelor fixe aferente terenurilor care fac obiectul contractelor de concesiune și al contractului de închiriere menționate anterior, prin care acestea sunt evidențiate în inventarul bunurilor aparținând patrimoniului Municipiului Sighișoara și în evidențele contabile ale instituției;

Având în vedere prevederile art. 238 - 251 din Legea nr. 31/1990 privind societățile, republicată, cu modificările și completările ulterioare, referitoare la fuziunea societăților și la transmiterea universală a patrimoniului către societatea absorbantă; 

Văzând prevederile art. 1270 din Legea nr. 287/2009 privind Codul civil, republicată, cu modificările și completările ulterioare;
Având în vedere prevederile art. 555 - 566, art. 858 - 865, art. 871 - 873 și art. 1777 - 1823 din Legea nr. 287/2009 privind Codul civil, republicată, cu modificările și completările ulterioare;

Având în vedere prevederile art. 287 și art. 297 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 10.137/09.03.2026, prin care se propune modificarea unor contracte de concesiune și a unui contract de închiriere ca urmare a reorganizării societății BRICKSTON CONSTRUCTION SOLUTIONS S.A. și a preluării raporturilor juridice de către LEIER ROM S.R.L.;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „a” și lit. „b”, alin (14), art. 139 alin (1), alin. (3) lit. ,,gˮ şi art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                           H O T Ă R Ă Ş T E:

Art. 1. Se aprobă modificarea contractelor de concesiune, încheiate între Municipiul Sighișoara și societatea BRICKSTON CONSTRUCTION SOLUTIONS S.A., prevăzute în Anexa, care face parte integrantă din prezenta hotărâre, în sensul actualizării datelor concesionarului, respectiv a schimbării numelui concesionarului, din BRICKSTON CONSTRUCTION SOLUTIONS S.A. în LEIER ROM S.R.L., ca urmare a operațiunii de fuziune prin absorbție dintre BRICKSTON CONSTRUCTION SOLUTIONS S.A. (societate absorbită) și LEIER ROM S.R.L. (societate absorbantă), cu datele de identificare ce se regăsesc în actele depuse de societate în acest sens.
Art. 2. Se aprobă modificarea contractului de închiriere, încheiat între Municipiul Sighișoara și societatea BRICKSTON CONSTRUCTION SOLUTIONS S.A., prevăzut în Anexa, care face parte integrantă din prezenta hotărâre, în sensul actualizării datelor chiriașului, respectiv a schimbării numelui chiriașului, din BRICKSTON CONSTRUCTION SOLUTIONS S.A. în LEIER ROM S.R.L., ca urmare a operațiunii de fuziune prin absorbție dintre BRICKSTON CONSTRUCTION SOLUTIONS S.A. (societate absorbită) și LEIER ROM S.R.L. (societate absorbantă), cu datele de identificare ce se regăsesc în actele depuse de societate în acest sens.
Art. 3. Modificarea contractelor de concesiune, precum și a contractului de închiriere, prevăzute în anexa la prezenta hotărâre se va realiza prin încheierea unor acte adiționale la contractele amintite și vor face parte integrantă din acestea.

Art. 4. Ca urmare a operațiunii de fuziune și a modificărilor aprobate prin prezenta hotărâre, societatea LEIER ROM S.R.L. preia toate drepturile și obligațiile contractuale care decurg din contractele de concesiune și din contractul de închiriere prevăzute în anexă, în aceleași condiții stabilite prin contractele inițiale și actele adiționale aferente acestora, restul clauzelor contractuale menţinându-și valabilitatea între Municipiul Sighişoara şi LEIER ROM S.R.L. 

Art. 5. Societatea LEIER ROM S.R.L. va efectua demersurile necesare pentru actualizarea înscrierilor în Cartea Funciară aferentă contractelor de concesiune prevăzute în anexă, în conformitate cu prevederile prezentei hotărâri și ale actelor adiționale ce se vor încheia la aceste contracte, urmând ca, după efectuarea înscrierilor în cartea funciară, să transmită Municipiului Sighișoara un extras de carte funciară în care sunt înscrise mențiunile amintite, în vederea actualizării evidențelor patrimoniale și administrative.

Art. 6. În baza prezentei hotărâri, compartimentele de specialitate din cadrul aparatului de specialitate al Primarului Municipiului Sighișoara vor întreprinde demersurile necesare pentru actualizarea inventarului bunurilor aparținând domeniului public și privat al municipiului, precum și pentru corelarea și actualizarea evidențelor patrimoniale, financiar - contabile și fiscale aferente imobilelor și contractelor prevăzute în anexă, cu respectarea prevederilor legislației în vigoare.

Art. 7. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Direcția Arhitect Șef,  Compartimentul Administrarea Domeniului Public și Privat – Direcția Arhitect Șef, Compartimentul Juridic, Compartimentul Buget, Contabilitate, Salarizare – Direcția Economică și Compartimentul Impozite și Taxe – Serviciul Impozite, Taxe și Executare Creanțe din cadrul Municipiului Sighișoara.

Art. 8. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și va fi adusă la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

     Fintoc Lucian - Aurel       
                                                                                                   Contrasemnează pentru legalitate
                                SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  4 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Compartimentul Impozite și Taxe – Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.

14 ex.  

B.A.

